Cold Response var planlagt også i 2008, men ble avlyst på grunn av økonomiske innsparinger. Cold Response 2009 pågikk fra 16. til 25. mars, mens Cold Response 2010 pågikk fra 17. februar til 4. mars med 14 deltakende land. I 2011 ble det arrangert en mindre vinterøvelse med navnet i perioden 20. til 30. mars. Storbritannia deltok med en helikopterskvadron, Sverige deltok med ett jegerkompani, mens Tyskland og Nederland bare deltok med fremskutte kommandoplasser. I 2018 ble Cold Response erstattet av den større øvelsen Trident Juncture.